title: Vykonávacie nariadenie Komisie (EÚ) 2020/1062 z 13. júla 2020, ktorým sa názvu „Csopak“/„Csopaki“ (CHOP) udeľuje ochrana podľa článku 99 nariadenia Európskeho parlamentu a Rady (EÚ) č. 1308/2013

text:
                  20.7.2020

                  SK

                  Úradný vestník Európskej únie

                  L 232/40

         VYKONÁVACIE NARIADENIE KOMISIE (EÚ) 2020/1062
         z 13. júla 2020,
         ktorým sa názvu „Csopak“/„Csopaki“ (CHOP) udeľuje ochrana podľa článku 99 nariadenia Európskeho parlamentu a Rady (EÚ) č. 1308/2013
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 99,
         keďže:

                     (1)

                     Komisia v súlade s článkom 97 ods. 2 a 3 nariadenia (EÚ) č. 1308/2013 preskúmala žiadosť Maďarska o zápis názvu „Csopak“/„Csopaki“ do registra a uverejnila ju v Úradnom vestníku Európskej únie (2).

                     (2)

                     Komisii nebola oznámená žiadna námietka v zmysle článku 98 nariadenia (EÚ) č. 1308/2013.

                     (3)

                     V súlade s článkom 99 nariadenia (EÚ) č. 1308/2013 by mal byť názov „Csopak“/„Csopaki“ chránený a zapísaný do registra uvedeného v článku 104 daného nariadenia.

                     (4)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Týmto sa udeľuje ochrana názvu „Csopak“/„Csopaki“ (CHOP).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. júla 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 347, 20.12.2013, s. 671.

            (2)  Ú. v. EÚ C 70, 4.3.2020, s. 12.


title: Vykonávacie nariadenie Komisie (EÚ) 2020/1063 z 13. júla 2020, ktorým sa názvu „Achterhoek – Winterswijk“ (CHOP) udeľuje ochrana podľa článku 99 nariadenia Európskeho parlamentu a Rady (EÚ) č. 1308/2013

text:
                  20.7.2020

                  SK

                  Úradný vestník Európskej únie

                  L 232/41

         VYKONÁVACIE NARIADENIE KOMISIE (EÚ) 2020/1063
         z 13. júla 2020,
         ktorým sa názvu „Achterhoek – Winterswijk“ (CHOP) udeľuje ochrana podľa článku 99 nariadenia Európskeho parlamentu a Rady (EÚ) č. 1308/2013
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 99,
         keďže:

                     (1)

                     Komisia v súlade s článkom 97 ods. 2 a 3 nariadenia (EÚ) č. 1308/2013 preskúmala žiadosť Holandska o zápis názvu „Achterhoek – Winterswijk“ do registra a uverejnila ju v Úradnom vestníku Európskej únie (2).

                     (2)

                     Komisii nebola oznámená žiadna námietka v zmysle článku 98 nariadenia (EÚ) č. 1308/2013.

                     (3)

                     V súlade s článkom 99 nariadenia (EÚ) č. 1308/2013 by mal byť názov „Achterhoek – Winterswijk“ chránený a zapísaný do registra uvedeného v článku 104 daného nariadenia.

                     (4)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Týmto sa udeľuje ochrana názvu „Achterhoek – Winterswijk“ (CHOP).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. júla 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 347, 20.12.2013, s. 671.

            (2)  Ú. v. EÚ C 94, 23.3.2020, s. 4.


title: Vykonávacie nariadenie Komisie (EÚ) 2020/1064 z 13. júla 2020, ktorým sa názvu „delle Venezie“/„Beneških okolišev“ (CHOP) udeľuje ochrana podľa článku 99 nariadenia Európskeho parlamentu a Rady (EÚ) č. 1308/2013

text:
                  20.7.2020

                  SK

                  Úradný vestník Európskej únie

                  L 232/42

         VYKONÁVACIE NARIADENIE KOMISIE (EÚ) 2020/1064
         z 13. júla 2020,
         ktorým sa názvu „delle Venezie“/„Beneških okolišev“ (CHOP) udeľuje ochrana podľa článku 99 nariadenia Európskeho parlamentu a Rady (EÚ) č. 1308/2013
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 99,
         keďže:

                     (1)

                     Komisia v súlade s článkom 97 ods. 2 a 3 nariadenia (EÚ) č. 1308/2013 preskúmala žiadosť Talianska o zápis názvu „delle Venezie“/„Beneških okolišev“ do registra a uverejnila ju v Úradnom vestníku Európskej únie (2).

                     (2)

                     Komisii nebola oznámená žiadna námietka v zmysle článku 98 nariadenia (EÚ) č. 1308/2013.

                     (3)

                     V súlade s článkom 99 nariadenia (EÚ) č. 1308/2013 by mal byť názov „delle Venezie“/„Beneških okolišev“ chránený a zapísaný do registra uvedeného v článku 104 daného nariadenia.

                     (4)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Týmto sa udeľuje ochrana názvu „delle Venezie“/„Beneških okolišev“ (CHOP).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. júla 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 347, 20.12.2013, s. 671.

            (2)  Ú. v. EÚ C 58, 21.2.2020, s. 21.


title: Vykonávacie nariadenie Komisie (EÚ) 2020/1065 z 13. júla 2020, ktorým sa schvaľujú zmeny špecifikácie chráneného označenia pôvodu alebo chráneného zemepisného označenia „delle Venezie“ (CHZO)

text:
                  20.7.2020

                  SK

                  Úradný vestník Európskej únie

                  L 232/43

         VYKONÁVACIE NARIADENIE KOMISIE (EÚ) 2020/1065
         z 13. júla 2020,
         ktorým sa schvaľujú zmeny špecifikácie chráneného označenia pôvodu alebo chráneného zemepisného označenia „delle Venezie“ (CHZO)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 99, keďže:
         keďže:

                     (1)

                     Komisia preskúmala žiadosť o schválenie zmien špecifikácie chráneného zemepisného označenia „delle Venezie“, ktorú predložilo Taliansko v súlade s článkom 105 nariadenia (EÚ) č. 1308/2013. Medzi zmeny patrí zmena názvu „delle Venezie“ na „Trevenezie“/„Tri Benečije“.

                     (2)

                     V zmysle článku 97 ods. 3 nariadenia (EÚ) č. 1308/2013 (2) Komisia túto žiadosť o schválenie zmien špecifikácie uverejnila v Úradnom vestníku Európskej únie.

                     (3)

                     Komisii nebola oznámená žiadna námietka v zmysle článku 98 nariadenia (EÚ) č. 1308/2013.

                     (4)

                     Zmeny špecifikácie by sa preto v súlade s článkom 99 nariadenia (EÚ) č. 1308/2013 mali schváliť.

                     (5)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Zmeny špecifikácie uverejnené v Úradnom vestníku Európskej únie týkajúce sa názvu „delle Venezie“ (CHZO) sa schvaľujú.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. júla 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 347, 20.12.2013, s. 671.

            (2)  Ú. v. EÚ C 63, 26.2.2020, s. 17.


title: Vykonávacie nariadenie Komisie (EÚ) 2020/1070 z 20. júla 2020, ktorým sa špecifikujú vlastnosti bezdrôtových prístupových bodov s malým dosahom podľa článku 57 ods. 2 smernice Európskeho parlamentu a Rady (EÚ) 2018/1972, ktorou sa stanovuje európsky kódex elektronických komunikácií (Text s významom pre EHP)

text:
                  21.7.2020

                  SK

                  Úradný vestník Európskej únie

                  L 234/11

         VYKONÁVACIE NARIADENIE KOMISIE (EÚ) 2020/1070
         z 20. júla 2020,
         ktorým sa špecifikujú vlastnosti bezdrôtových prístupových bodov s malým dosahom podľa článku 57 ods. 2 smernice Európskeho parlamentu a Rady (EÚ) 2018/1972, ktorou sa stanovuje európsky kódex elektronických komunikácií
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady (EÚ) 2018/1972 z 11. decembra 2018, ktorou sa stanovuje európsky kódex elektronických komunikácií (1), a najmä na jej článok 57 ods. 2,
         keďže:

                     (1)

                     Ako sa uznáva v smernici (EÚ) 2018/1972, keďže bezdrôtový prístupový bod s malým dosahom a nízkym výkonom má pravdepodobne pozitívny vplyv na využívanie rádiového frekvenčného spektra a na vývoj bezdrôtovej komunikácie v Únii, zavádzanie bezdrôtových prístupových bodov s malým dosahom by sa malo uľahčiť prostredníctvom režimu zavádzania bez povinnosti získať povolenie.

                     (2)

                     Bezdrôtový prístupový bod s malým dosahom pozostáva z rôznych prevádzkových prvkov ako jednotka na spracovanie signálu, rádiofrekvenčná jednotka, anténny systém, káblové spoje a kryt. V niektorých prípadoch by sa anténne systémy alebo ich časti mohli inštalovať oddelene od ostatných prvkov bezdrôtového prístupového bodu s malým dosahom a pripojiť jedným alebo viacerými určenými káblami. Táto koncepcia sa používa v prípade distribuovaných anténnych systémov alebo distribuovaného rádiového systému, ktorý používajú jeden alebo viacerí prevádzkovatelia. Bezdrôtový prístupový bod s malým dosahom môže byť projektovaný tak, aby ho mohli používať dvaja alebo viacerí užívatelia rádiového frekvenčného spektra.

                     (3)

                     S cieľom zabezpečiť prijatie zo strany verejnosti a udržateľné zavádzanie by bezdrôtové prístupové body s malým dosahom, na ktoré sa vzťahuje článok 57 ods. 1 smernice (EÚ) 2018/1972, mali mať minimálny vizuálny vplyv. Preto by nemali byť pre verejnosť viditeľné alebo by mali byť na svojej podpornej konštrukcii namontované tak, aby vizuálne nerušili. Pri ich prevádzke by mala byť zabezpečená aj vysoká úroveň ochrany verejného zdravia, ako sa stanovuje v odporúčaní Rady 1999/519/ES (2).

                     (4)

                     V smernici Európskeho parlamentu a Rady 2014/53/EÚ (3) sa stanovuje, že rádiové zariadenia vrátane bezdrôtového prístupového bodu s malým dosahom majú byť skonštruované tak, aby sa zabezpečila ochrana zdravia a bezpečnosti osôb.

                     (5)

                     Mali by sa preto vymedziť fyzické a technické charakteristiky bezdrôtových prístupových bodov s malým dosahom, na ktoré sa vzťahuje článok 57 ods. 1 smernice (EÚ) 2018/1972, pokiaľ ide o maximálny objem, obmedzenie hmotnosti a maximálny vysielací výkon. Výber maximálneho objemu na obmedzenie vizuálneho vplyvu bezdrôtového prístupového bodu s malým dosahom by mal umožňovať flexibilitu pri návrhu a umožniť prispôsobenie fyzickým a technickým charakteristikám podpornej konštrukcie.

                     (6)

                     Štúdia vypracovaná pre Komisiu „Režim jednoduchého zavádzania bezdrôtových prístupových bodov s malým dosahom (4)“ preukazuje, že obmedzenie objemu na 30 litrov by malo stačiť na uloženie hlavných prvkov bezdrôtového prístupového bodu s malým dosahom, a zároveň zaistiť jeho nerušivý charakter. Tento maximálny objem by sa mal uplatňovať na každé zavádzanie bezdrôtového prístupového bodu s malým dosahom pre jedného alebo viacerých používateľov rádiového frekvenčného spektra, ako aj na zavádzanie viacerých bezdrôtových prístupových bodov s malým dosahom na tej istej infraštruktúre, ako je napríklad stĺp osvetlenia, semafor, bilbord alebo autobusová zastávka, ktoré vzhľadom na svoje fyzikálne rozmery alebo hustý výskyt v danej oblasti, alebo z oboch dôvodov, pravdepodobne budú vizuálne narúšať vzhľad.

                     (7)

                     Bezdrôtové prístupové body s malým dosahom by mali spĺňať európsku normu EN 62232:2017 (5)„Stanovenie intenzity vysokofrekvenčných polí, hustoty výkonu a špecifickej miery absorpcie (SAR) v okolí rádiokomunikačných základňových staníc na účely hodnotenia expozície osôb“. Táto norma stanovuje metodiku inštalácie základňových staníc pri zohľadnení ich vysielacieho výkonu na účely hodnotenia expozície osôb elektromagnetickým poliam (ďalej len „EMP“) a je v súlade s obmedzeniami stanovenými v odporúčaní 1999/519/ES. Na uvedenú normu sa odkazuje aj v oddiele 6.1 európskej harmonizovanej normy EN 50401: 2017 „Výrobková norma na preukazovanie zhody zariadení základňových staníc s medznými hodnotami expozície vysokofrekvenčným elektromagnetickým poliam (110 MHz – 100 GHz) pri uvedení do prevádzky“ v súvislosti s posudzovaním zhody bezdrôtových prístupových bodov uvedených do prevádzky v jeho operačnom prostredí s hodnotami expozície EMP stanovenými v odporúčaní 1999/519/ES.

                     (8)

                     Norma EN 62232:2017 platí pre všetky typy základňových staníc, ktoré sa rozdeľujú na päť inštalačných tried zodpovedajúcich rôznym hraničným hodnotám ekvivalentov nesmerovo vyžiareného výkonu (EIRP), konkrétne niekoľko miliwattov (trieda E0), 2 watty (trieda E2), 10 wattov (trieda E10), 100 wattov (trieda E100) a nad 100 wattov (trieda E+). Vzhľadom na bezpečné vzdialenosti pri inštalácii, ktoré treba podľa danej normy dodržiavať, a keďže v smernici (EÚ) 2018/1972 sa stanovuje, že bezdrôtové prístupové body s malým dosahom by mali byť zariadenia s nízkym výkonom, by sa toto nariadenie malo vzťahovať iba na inštalačné triedy E0, E2 a E10. V tabuľke 2 ustanovenia 6.2.4 normy EN 62232:2017 sa vyžaduje, aby najnižšia vyžarujúca časť antény triedy E10 mala výšku aspoň 2,2 metra nad verejným chodníkom, aby sa medzi hlavnou anténou a telom osoby vysokej 2 metre zabezpečila vzdialenosť aspoň 20 cm (6).

                     (9)

                     Z estetických dôvodov by mala byť interiérová inštalácia bezdrôtových prístupových bodov s malým dosahom triedy E10, pri ktorých sa pravdepodobne využije maximálny objem 30 litrov, možná iba vo veľkých vnútorných priestoroch s výškou stropu aspoň 4 metre, ako napríklad múzeá, štadióny, kongresové centrá, letiská, stanice metra, železničné stanice alebo nákupné strediská.

                     (10)

                     Bezdrôtový prístupový bod s malým dosahom by nemal ohroziť stabilitu celej podpornej konštrukcie, na ktorej je nainštalovaný, a jeho hmotnosť a tvar by si preto nemali vyžadovať konštrukčné vystuženie použitej podpornej konštrukcie.

                     (11)

                     Aby mohli príslušné orgány vykonávať dohľad a monitorovanie, najmä v prípade viacerých priľahlých alebo spoločne umiestnených bezdrôtových prístupových bodov s malým dosahom, mal by každý prevádzkovateľ, ktorý zaviedol bezdrôtové prístupové body s malým dosahom triedy E2 alebo E10 v súlade s vlastnosťami stanovenými v tomto nariadení, včas oznámiť príslušným orgánom ich inštaláciu. Na tento účel by mal prevádzkovateľ najneskôr dva týždne po inštalácii predložiť príslušnému orgánu oznámenie o inštalácii, ktoré obsahuje miesto a technické charakteristiky daných prístupových bodov, ako aj vyhlásenie o súlade inštalácie s ustanoveniami tohto nariadenia. S cieľom zabezpečiť, aby vo všetkých členských štátoch tento proces prebiehal jednoducho, malo by sa toto oznámenie podávať na jednotnom informačnom mieste, napríklad ako sa uvádza v smernici Európskeho parlamentu a Rady 2014/61/EÚ (7).

                     (12)

                     Týmto nariadením by nemali byť dotknuté právomoci členských štátov určiť súhrnné úrovne merania EMP, ktoré sú výsledkom spoločného umiestnenia alebo zoskupenia v miestnej oblasti bezdrôtových prístupových bodov s malým dosahom, na ktoré sa vzťahuje článok 57 ods. 1 smernice (EÚ) 2018/1972, ako aj ďalšie typy základňových staníc, s cieľom zabezpečiť ich súlad s uplatniteľnými súhrnnými hraničnými hodnotami expozície v súlade s právnymi predpismi Únie inými spôsobmi než individuálnymi povoleniami, ktoré sa týkajú zavedenia bezdrôtových prístupových bodov s malým dosahom.

                     (13)

                     Ak by sa mali ďalšie príslušné normy, ktorých vypracovanie sa predpokladá, vzťahovať na bezdrôtové prístupové body s malým dosahom využívajúce aktívne anténne systémy, takéto prístupové body by v tomto štádiu nemali patriť do rozsahu pôsobnosti režimu zavádzania bez povinnosti získať povolenie.

                     (14)

                     Uplatňovanie tohto nariadenia by sa malo pravidelne monitorovať, aby sa uľahčilo jeho preskúmanie, a to pri zohľadnení každej aktualizácie európskej normy EN 62232 alebo iného relevantného vývoja v oblasti normalizácie, najmä pokiaľ ide o používanie aktívnych anténnych systémov, technologický vývoj týkajúci sa najmodernejších technológií bezdrôtových prístupových bodov s malým dosahom, potreby podpory viacerých pásiem a spoločných riešení (pre viacerých prevádzkovateľov), ako aj každej aktualizácie odporúčania 1999/519/ES.

                     (15)

                     Týmto nariadením by nemali byť dotknuté vnútroštátne opatrenia týkajúce sa bezpečnosti, dodávok energie, rešpektovania súkromného majetku vrátane práva vlastníkov o využívaní svojho majetku, ako aj práva prístupu súvisiace s pripojením bezdrôtového prístupového bodu s malým dosahom do rozsiahlej siete, a to v súlade s právom Únie.

                     (16)

                     Týmto nariadením by nemalo byť dotknuté uplatňovanie akýchkoľvek menej obmedzujúcich režimov na vnútroštátnej úrovni na zavádzanie bezdrôtových prístupových bodov s malým dosahom.

                     (17)

                     Keďže smernica (EÚ) 2018/1972 sa začne uplatňovať od 21. decembra 2020, toto nariadenie by sa malo uplatňovať od toho istého dátumu.

                     (18)

                     Opatrenia stanovené v tomto nariadení sú v súlade so stanoviskom komunikačného výboru,

               PRIJALA TOTO NARIADENIE:

            Článok 1
            Týmto nariadením sa stanovujú fyzikálne a technické charakteristiky bezdrôtových prístupových bodov s malým dosahom uvedených v článku 57 ods. 1 smernice (EÚ) 2018/1972.
            Toto nariadenie sa nevzťahuje na bezdrôtové prístupové body s malým dosahom s aktívnym anténnym systémom.

            Článok 2
            Na účely tohto nariadenia sa uplatňuje toto vymedzenie pojmov:

                        1.

                        „ekvivalent nesmerovo vyžiareného výkonu (EIRP)“ je súčin výkonu dodávaného do antény a zisku antény v danom smere v pomere k izotropnej anténe (absolútny alebo izotropný zisk);

                        2.

                        „anténny systém“ je hardvérová časť bezdrôtového prístupového bodu s malým dosahom, ktorá vyžaruje rádiofrekvenčnú energiu na účely poskytovania bezdrôtového pripojenia koncovým používateľom;

                        3.

                        „aktívny anténny systém (AAS)“ je anténny systém, kde sa amplitúda a fáza, prípadne obidve, medzi prvkami antény nepretržite upravujú, výsledkom čoho je vyžarovací diagram antény, ktorý sa mení v závislosti od krátkodobých zmien v rádiovom prostredí; nepatrí sem dlhodobé tvarovanie lúčov, ako napríklad pevný elektrický náklon; aktívny anténny systém v bezdrôtovom prístupovom bode s malým dosahom je integrovaný ako súčasť bezdrôtového prístupového bodu s malým dosahom;

                        4.

                        „vnútorné priestory“ sú akékoľvek priestory vrátane dopravných prostriedkov, ktorých strop alebo strecha či akákoľvek pevná alebo pohyblivá konštrukcia dokážu zakryť celé takéto priestory, a s výnimkou dverí, okien a chodieb sú celkom ohraničené múrmi alebo stenami bez ohľadu na typ materiálu použitého na strechu, múr alebo steny a bez ohľadu na to, či ide o trvalú alebo dočasnú konštrukciu;

                        5.

                        „vonkajšie priestory“ sú akékoľvek priestory, ktoré nie sú vnútorné.

            Článok 3

               1.   Bezdrôtové prístupové body s malým dosahom, ktoré sú uvedené v druhom pododseku článku 57 ods. 1 smernice (EÚ) 2018/1972, musia spĺňať požiadavky európskej normy stanovené v bode B prílohy k tomuto nariadeniu a musia buď:

                           a)

                           byť plne a bezpečne začlenené v ich podpornej konštrukcii, a teda neviditeľné pre širokú verejnosť alebo

                           b)

                           spĺňať podmienky stanovené v bode A prílohy k tomuto nariadeniu.

               2.   Odsekom 1 nie sú dotknuté právomoci členských štátov určiť súhrnné úrovne merania elektromagnetických polí, ktoré sú výsledkom spoločného umiestnenia alebo zoskupenia v miestnej oblasti bezdrôtových prístupových bodov s malým dosahom, a zabezpečiť súlad s platnými hraničnými hodnotami expozície elektromagnetickým poliam v súlade s právnymi predpismi Únie inými spôsobmi než individuálnymi povoleniami, ktoré sa týkajú zavedenia bezdrôtových prístupových bodov s malým dosahom.

               3.   Prevádzkovatelia, ktorí zaviedli bezdrôtové prístupové body s malým dosahom triedy E2 alebo E10 spĺňajúce podmienky stanovené v odseku 1, informujú príslušný vnútroštátny orgán do dvoch týždňov od zavedenia každého takéhoto bodu o inštalácii a umiestnení týchto prístupových bodov, ako aj o požiadavkách, ktoré spĺňajú v súlade s uvedeným odsekom.

            Článok 4
            Členské štáty pravidelne monitorujú a hlásia Komisii, po prvýkrát do 31. decembra 2021 a potom každý rok, uplatňovanie tohto nariadenia, najmä uplatňovanie článku 3 ods. 1, a to aj pokiaľ ide o technológie, ktoré zavedené bezdrôtové prístupové body s malým dosahom používajú.

            Článok 5
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 21. decembra 2020.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 20. júla 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 321, 17.12.2018, s. 36.

            (2)  Odporúčanie Rady 1999/519/ES z 12. júla 1999 o obmedzení vystavenia širokej verejnosti elektromagnetickým poliam (0 Hz až 300 GHz) (Ú. v. ES L 199, 30.7.1999, s. 59).

            (3)  Smernica Európskeho parlamentu a Rady 2014/53/EÚ zo 16. apríla 2014 o harmonizácii právnych predpisov členských štátov týkajúcich sa sprístupňovania rádiových zariadení na trhu, ktorou sa zrušuje smernica 1999/5/ES (Ú. v. EÚ L 153, 22.5.2014, s. 62).

            (4)  SMART 2018/0017, https://op.europa.eu/sk/publication-detail/-/publication/463e2d3d-1d8f-11ea-95ab-01aa75ed71a1.

            (5)  Vzťahuje sa na frekvenčný rozsah 110 MHz – 100 GHz.

            (6)  Príloha C.3 k norme EN 62232:2017.

            (7)  Smernica Európskeho parlamentu a Rady 2014/61/EÚ z 15. mája 2014 o opatreniach na zníženie nákladov na zavedenie vysokorýchlostných elektronických komunikačných sietí (Ú. v. EÚ L 155, 23.5.2014, s. 1).

            PRÍLOHA
            A.   Podmienky uvedené v článku 3 ods. 1 písm. b)

                        1.

                        Celkový objem časti bezdrôtového prístupového bodu s malým dosahom viditeľnej pre širokú verejnosť, ktorý obsluhuje jedného alebo viacerých používateľov rádiového frekvenčného spektra, nesmie presiahnuť 30 litrov.

                        2.

                        Celkový objem častí viacerých oddelených bezdrôtových prístupových bodov s malým dosahom viditeľných pre širokú verejnosť, ktoré sú umiestnené na tom istom bode infraštruktúry predstavujúceho samostatne vymedzený povrch, ako je napríklad stĺp osvetlenia, semafor, bilbord alebo autobusová zastávka, nesmie presiahnuť 30 litrov.

                        3.

                        Ak sa anténny systém a iné prvky bezdrôtového prístupového bodu s malým dosahom, ako napríklad rádiofrekvenčná jednotka, digitálny procesor, jednotka na ukladanie dát, chladiaci systém, zdroj napájania, káblové spoje, medziuzlové prvky alebo prvky na uzemňovanie a upevnenie, inštalujú oddelene, žiadna ich časť presahujúca 30 litrov nesmie byť pre širokú verejnosť viditeľná.

                        4.

                        Bezdrôtový prístupový bod s malým dosahom musí byť vizuálne konzistentný s podpornou konštrukciou, musí mať primeranú veľkosť vzhľadom na celkovú veľkosť podpornej konštrukcie, vhodný tvar, neutrálne farby, ktoré sú rovnaké, ako farba podpornej konštrukcie alebo s ňou splývajú, a skryté káble, a spolu s ostatnými bezdrôtovými prístupovými bodmi s malým dosahom, ktoré sú už nainštalované v rovnakom mieste alebo v priľahlých miestach, nesmie pôsobiť nadmerne rušivo.

                        5.

                        Hmotnosť a tvar bezdrôtového prístupového bodu s malým dosahom si nesmú vyžadovať konštrukčné vystuženie podpornej konštrukcie.

                        6.

                        Bezdrôtový prístupový bod s malým dosahom, ktorý patrí do inštalačnej triedy E10, sa môže používať iba vo vonkajších priestoroch alebo vo veľkých vnútorných priestoroch s výškou stropu najmenej 4 metre.

                  B.   Požiadavky európskej normy uvedenej v článku 3 ods. 1

                        1.

                        Zavádzanie bezdrôtových prístupových bodov s malým dosahom musí byť v súlade s inštalačnými triedami E0, E2 a E10 uvedenými v tabuľke 2 ustanovenia 6.2.4 európskej normy EN 62232:2017 „Stanovenie intenzity vysokofrekvenčných polí, hustoty výkonu a špecifickej miery absorpcie (SAR) v okolí rádiokomunikačných základňových staníc na účely hodnotenia expozície osôb“.

                        2.

                        V prípade viacerých spoločne umiestnených anténnych systémov (alebo ich častí) jedného alebo viacerých bezdrôtových prístupových bodov s malým dosahom, na ktoré sa vzťahuje toto nariadenie, sa kritériá týkajúce sa EIRP, na ktoré sa odkazuje v norme uvedenej v bode 1, uplatňujú na súčet EIRP všetkých spoločne umiestnených anténnych systémov (alebo ich častí).


title: Vykonávacie nariadenie Komisie (EÚ) 2020/1296 zo 16. septembra 2020, ktorým sa mení nariadenie (ES) č. 88/97 o povolení oslobodenia dovozov niektorých častí a súčastí bicyklov s pôvodom v Čínskej ľudovej republike od rozšírenia antidumpingového cla nariadením Rady (ES) č. 71/97, ktoré bolo zavedené nariadením Rady (EHS) č. 2474/93

text:
                  17.9.2020

                  SK

                  Úradný vestník Európskej únie

                  L 303/20

         VYKONÁVACIE NARIADENIE KOMISIE (EÚ) 2020/1296
         zo 16. septembra 2020,
         ktorým sa mení nariadenie (ES) č. 88/97 o povolení oslobodenia dovozov niektorých častí a súčastí bicyklov s pôvodom v Čínskej ľudovej republike od rozšírenia antidumpingového cla nariadením Rady (ES) č. 71/97, ktoré bolo zavedené nariadením Rady (EHS) č. 2474/93
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné nariadenie“), a najmä na jeho článok 13 ods. 4,
         so zreteľom na nariadenie Rady (ES) č. 71/97 z 10. januára 1997, ktorým sa rozširuje konečné antidumpingové clo uložené nariadením (EHS) č. 2474/93 na bicykle s pôvodom v Čínskej ľudovej republike na dovoz určitých častí a súčastí bicyklov z Čínskej ľudovej republiky a ktorým sa ukladá rozšírené clo na takýto dovoz registrovaný podľa nariadenia (ES) č. 703/96 (2), a najmä na jeho článok 2,
         keďže:

                     (1)

                     Na dovoz základných častí a súčastí bicyklov s pôvodom v Čínskej ľudovej republike (ďalej len „ČĽR“) do Únie sa v súčasnosti uplatňuje antidumpingové clo (ďalej len „rozšírené clo“) v dôsledku rozšírenia cla nariadením (ES) č. 71/97.

                     (2)

                     Podľa článku 3 nariadenia (ES) č. 71/97 by sa mal zaviesť systém oslobodenia, ktorý by umožňoval povoliť oslobodenie od cla týkajúce sa dovozu základných častí a súčastí bicyklov, ktorým sa neobchádza antidumpingové clo. Uvedené oslobodenie (ďalej len „systém oslobodenia“) sa stanovilo v článku 13 ods. 4 základného nariadenia. Systém oslobodenia oslobodzuje zostavovateľov, ktorí neobchádzajú antidumpingové opatrenie uložené na bicykle, a umožňuje im dovážať čínske časti a súčasti bicyklov bez antidumpingového cla.

                     (3)

                     Právny rámec fungovania systému oslobodenia bol stanovený v nariadení Komisie (ES) č. 88/97 (3) (ďalej len „nariadenie o oslobodení“). Nariadenie o oslobodení bolo zmenené nariadením Komisie (EÚ) č. 512/2013 (4) okrem iného s cieľom zaviesť ustanovenia „kontroly konečného užívania“ určené pre montáž elektrických bicyklov.

                     (4)

                     V nadväznosti na revízne prešetrovanie rozšírenia antidumpingového cla uloženého na dovoz bicyklov s pôvodom v ČĽR na dovoz určitých častí a súčastí bicyklov z ČĽR podľa článku 11 ods. 2 základného nariadenia Komisia rozhodla vykonávacím nariadením (EÚ) 2019/1379 (5) zachovať platnosť opatrení proti obchádzaniu ďalších päť rokov.

                     (5)

                     Ako sa stanovuje v odôvodnení 44 nariadenia (ES) č. 71/97, Komisia systém oslobodenia neustále preskúmava, aby ho mohla na základe skúseností nadobudnutých s jeho fungovaním v prípade potreby upraviť.

                     (6)

                     V rámci systému oslobodenia stanoveného v článku 14 nariadenia o oslobodení by sa mohli dovezené časti a súčasti bicyklov používať na montáž elektrických bicyklov na základe povolenia na „kontrolu konečného užívania“. Uvedený článok sa však uplatňuje len na neoslobodených zostavovateľov bicyklov. Mal by existovať aj postup, ktorý by umožňoval dovážať základné časti a súčasti bicyklov na montáž elektrických bicyklov oslobodeným zostavovateľom bicyklov z Únie.

                     (7)

                     Komisia v tejto súvislosti poznamenáva, že trh s bicyklami v Únii je veľmi dynamický a oslobodení zostavovatelia bicyklov vyrábajú elektrické bicykle aj bicykle bez motora.

                     (8)

                     Na časti a súčasti na montáž elektrických bicyklov sa nevzťahuje rozšírené antidumpingové clo. Montážne činnosti elektrických bicyklov zostávajú teda mimo rozsahu pôsobnosti nariadenia (ES) č. 71/97. V odôvodnení 11 nariadenia (EÚ) č. 512/2013 sa potvrdilo, že použitie podstatných častí a súčastí bicyklov na montáž elektrických bicyklov nemalo podliehať rozšírenému antidumpingovému clu na bicykle. Vskutku, „[s]účasný systém je neprehľadný [aj] z hľadiska dovozu častí a súčastí bicyklov používaných na montáž bicyklov vybavených pomocným motorom, s postranným vozíkom alebo bez neho, ktoré sa niekedy nazývajú elektrické bicykle alebo bicykle s pomocným elektromotorom. Kompletné elektrické bicykle, a teda aj časti a súčasti potrebné na montáž elektrických bicyklov, nepodliehajú antidumpingovému clu ani rozšírenému antidumpingovému clu, t. j. montážne prevádzky elektrických bicyklov zostávajú mimo pôsobnosti nariadenia (ES) č. 71/97. Preto sa považuje za vhodné rozšíriť súčasné ustanovenia článku 14 o „kontrole konečného užívania“ častí a súčastí, ktoré sú určené na montáž elektrických bicyklov. Ustanovenia o „kontrole konečného užívania“ umožňujú vnútroštátnym colným orgánom sledovať konečné použitie dovezených častí a súčastí, t. j. použitie na montáž klasických bicyklov alebo elektrických bicyklov“.

                     (9)

                     Komisia po preskúmaní skúseností, ktoré s fungovaním systému oslobodenia nadobudla, považuje za nevyhnutné zaviesť určité zmeny, aby sa uľahčilo fungovanie systému oslobodenia pre oslobodených zostavovateľov bicyklov.

                     (10)

                     V systéme oslobodenia by sa mali uvádzať príslušné ustanovenia týkajúce sa zostavovateľov iných vozidiel než bicyklov, tiež elektrických, napríklad určitých kolobežiek (6), pri výrobe ktorých sa môžu používať aj časti a súčasti bicyklov ako kolesá, vidlice a riadidlá. Určité kolobežky nepodliehajú antidumpingovému clu ani rozšírenému antidumpingovému clu, ich montážne činnosti teda zostávajú mimo rozsahu pôsobnosti rozširujúceho nariadenia. Preto sa považuje za vhodné rozšíriť súčasné ustanovenia článku 14 nariadenia o oslobodení týkajúce sa „kontroly konečného užívania“ o časti a súčasti určené na montáž iných výrobkov s použitím častí a súčastí bicyklov. Ustanovenia o „kontrole konečného užívania“ umožňujú vnútroštátnym colným orgánom sledovať konečné použitie dovezených častí a súčastí, t. j. použitie na montáž bicyklov, tiež elektrických, alebo iných vozidiel než bicyklov, tiež elektrických.

                     (11)

                     V systéme oslobodenia by sa mali uvádzať aj príslušné ustanovenia týkajúce sa zostavovateľov častí a súčastí bicyklov, ako sú brzdové systémy, pri výrobe ktorých sa takisto môžu používať časti a súčasti bicyklov, ako napríklad brzdové páky. Považuje sa za potrebné, aby sa na zostavovateľov častí a súčastí bicyklov vzťahovali rovnaké pravidlá ako na zostavovateľov kompletných bicyklov, predovšetkým záväzky oslobodených strán uvedené v článku 8 nariadenia o oslobodení.

                     (12)

                     V tejto súvislosti a z dôvodu právnej istoty sa považuje za vhodné, aby sa rozšíril rozsah pôsobnosti oslobodenia dovozu základných častí a súčastí bicyklov, ktoré sa používajú na montáž iných vozidiel než bicyklov vybavených pomocným motorom. Na tento účel sa má zodpovedajúcim spôsobom zmeniť článok 1, článok 4 ods. 1 písm. a), článok 8 ods. 1 b) a článok 14 písm. d) nariadenia o oslobodení.

                     (13)

                     Oslobodení výrobcovia bicyklov navyše môžu svojim zákazníkom dodávať základné časti a súčasti bicyklov na účely záručného a pozáručného servisu a záručných reklamácií bez toho, aby podliehali clu zameranému proti obchádzaniu. Komisia sa v tejto súvislosti domnieva, že oslobodené základné časti a súčasti bicyklov by sa mohli používať na záručný a pozáručný servis a poskytovanie záruky. Strop vymedzený v článku 14 písm. c) nariadenia o oslobodení sa na takéto časti a súčasti dodávané oslobodenými stranami neuplatňuje. Treba však zdôrazniť, že množstvá dodávané na takýto účel musia byť vhodné a primerané na montážnu činnosť oslobodenej strany v súlade s článkom 8 nariadenia o oslobodení, a nesmú oslabovať nápravné účinky cla podľa článku 13 ods. 2 základného nariadenia.

                     (14)

                     V súlade so zásadou dobrej správy vecí verejných sa majú zmeny nariadenia o oslobodení stanovené v tomto nariadení čo najskôr uplatňovať na všetky nové a všetky prebiehajúce prešetrovania.

                     (15)

                     Nariadenie (ES) č. 88/97 by sa preto malo zodpovedajúcim spôsobom zmeniť.

                     (16)

                     Opatrenia stanovené v tomto nariadení sú v súlade so stanoviskom výboru zriadeného článkom 15 ods. 1 nariadenia (EÚ) 2016/1036,

               PRIJALA TOTO NARIADENIE:

            Článok 1
            Nariadenie (ES) č. 88/97 sa mení takto:

                        1.

                        Vymedzenie pojmu „montážna činnosť“ v článku 1 sa nahrádza takto:
                        „montážna činnosť“ znamená činnosť, pri ktorej sú základné časti a súčasti bicyklov použité na montáž alebo dokončenie bicyklov, alebo na výrobu alebo montáž častí a súčastí bicyklov,“.

                        2.

                        V článku 4 ods. 1 sa písmeno a) nahrádza takto:

                                    „a)

                                    obsahuje dôkaz, že žiadateľ používa základné časti a súčasti bicyklov na výrobu alebo montáž bicyklov alebo častí a súčastí bicyklov v množstvách presahujúcich prah stanovený v článku 14 písm. c) alebo že žiadateľ v tomto zmysle prijal neodvolateľný zmluvný záväzok;“

                        3.

                        V článku 8 ods. 1 sa písmeno b) nahrádza takto:

                                    „b)

                                    ak dostane zásielky základných častí a súčastí bicyklov, ktoré boli oslobodené od rozšíreného cla podľa článku 2, sú tieto časti a súčasti buď použité v jej montážnych činnostiach alebo pri montáži iných výrobkov, zničené, spätne vyvezené alebo ďalej predané inej oslobodenej strane.“

                        4.

                        V článku 14 sa písmeno d) nahrádza takto:

                                    „d)

                                    sa základné časti a súčasti bicyklov používajú pri montáži bicyklov vybavených pomocným motorom (doplnkový kód TARIC 8835) alebo iných vozidiel než bicyklov, tiež vybavených pomocným motorom (doplnkový kód TARIC C549).“

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Odo dňa nadobudnutia účinnosti sa uplatňuje na všetky nové a všetky prebiehajúce prešetrovania.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 16. septembra 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 176, 30.6.2016, s. 21.

            (2)  Ú. v. ES L 16, 18.1.1997, s. 55.

            (3)  Nariadenie Komisie (ES) č. 88/97 z 20. januára 1997 o povolení oslobodenia dovozov niektorých častí a súčastí bicyklov s pôvodom v Čínskej ľudovej republike od rozšírenia antidumpingového cla nariadením Rady (ES) č. 71/97, ktoré bolo zavedené nariadením Rady (EHS) č. 2474/93 (Ú. v. ES L 17, 21.1.1997, s. 17).

            (4)  Nariadenie Komisie (EÚ) č. 512/2013 zo 4. júna 2013, ktorým sa mení nariadenie (ES) č. 88/97 o povolení oslobodenia dovozov niektorých častí a súčastí bicyklov s pôvodom v Čínskej ľudovej republike od rozšírenia antidumpingového cla nariadením Rady (ES) č. 71/97, ktoré bolo zavedené nariadením Rady (EHS) č. 2474/93 (Ú. v. EÚ L 152, 5.6.2013, s. 1).

            (5)  Vykonávacie nariadenie Komisie (EÚ) 2019/1379 z 28. augusta 2019, ktorým sa ukladá konečné antidumpingové clo na dovoz bicyklov s pôvodom v Čínskej ľudovej republike po jeho rozšírení na dovoz bicyklov odosielaných z Indonézie, Malajzie, zo Srí Lanky, z Tuniska, Kambodže, Pakistanu a Filipín bez ohľadu na to, či majú alebo nemajú deklarovaný pôvod v týchto krajinách, po revíznom prešetrovaní pred uplynutím platnosti podľa článku 11 ods. 2 nariadenia (EÚ) 2016/1036 (Ú. v. EÚ L 225, 29.8.2019, s. 1).

            (6)  Existujú kolobežky, na ktoré sa vzťahuje definícia bicykla. Montáž takýchto kolobežiek sa riadi pravidlami pre zostavovateľov bicyklov.


title: Vykonávacie nariadenie Komisie (EÚ) 2020/1297 zo 17. septembra 2020, ktorým sa tristošestnástykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida

text:
                  17.9.2020

                  SK

                  Úradný vestník Európskej únie

                  LI 303/1

         VYKONÁVACIE NARIADENIE KOMISIE (EÚ) 2020/1297
         zo 17. septembra 2020,
         ktorým sa tristošestnástykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida (1), a najmä na jeho článok 7 ods. 1 písm. a) a článok 7a ods. 1,
         keďže:

                     (1)

                     V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

                     (2)

                     Dňa 10. septembra 2020 sankčný výbor Bezpečnostnej rady OSN rozhodol o zmene 11 záznamov v zozname osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov.

                     (3)

                     Príloha I k nariadeniu (ES) č. 881/2002 by sa preto mala zodpovedajúcim spôsobom zmeniť.

                     (4)

                     S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,

               PRIJALA TOTO NARIADENIE:

            Článok 1
            Príloha I k nariadeniu (ES) č. 881/2002 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. septembra 2020

                  Za Komisiu

                  v mene predsedníčky

                  generálny riaditeľ

                  Generálne riaditeľstvo pre finančnú stabilitu, finančné služby a úniu kapitálových trhov

            (1)  Ú. v. ES L 139, 29.5.2002, s. 9.

            PRÍLOHA
            Príloha I k nariadeniu Rady (ES) č. 881/2002 sa mení takto:
            Pod nadpisom „Fyzické osoby“ sa menia identifikačné údaje pre tieto záznamy:

                        1.

                        „Moussa Ben Omar Ben Ali Essaadi [alias a) Dah Dah, b) Abdelrahmman, c) Bechir]. Adresa: Tunisko. Dátum narodenia: 4. 12. 1964. Miesto narodenia: Tabarka, Tunisko. Štátna príslušnosť: Tunisko. Číslo cestovného pasu: L335915 (tuniský cestovný pas vydaný v Miláne, Taliansko 8. 11. 1996, jeho platnosť sa skončila 7. 11. 2001). Ďalšie informácie: v roku 2011 odišiel zo Sudánu do Tuniska. Dátum zaradenia do zoznamu podľa článku 2a ods. 4 písm. b): 25. 6. 2003.“
                        sa nahrádza takto:
                        „Moussa Ben Omar Ben Ali Essaadi (pôvodný prepis:   ) [málo spoľahlivý alias: a) Dah Dah; b) Abdelrahmman; c) Bechir]. Dátum narodenia: 4. 12. 1964. Miesto narodenia: Tabarka, Tunisko. Štátna príslušnosť: Tunisko. Číslo cestovného pasu: L335915 (tuniský cestovný pas vydaný v Miláne, Taliansko 8. 11. 1996, jeho platnosť sa skončila 7. 11. 2001). Adresa: Tunisko. Ďalšie informácie: v roku 2011 odišiel zo Sudánu do Tuniska. Dátum zaradenia do zoznamu podľa článku 7d ods. 2 písm. i): 25. 6. 2003.“

                        2.

                        „Khalil Ben Ahmed Ben Mohamed Jarraya [alias a) Khalil Yarraya, b) Ben Narvan Abdel Aziz, c) Abdel Aziz Ben Narvan, d) Amro, e) Omar, f) Amrou, g) Amr]. Adresa: Nuoro, Taliansko. Dátum narodenia: a) 8. 2. 1969, b) 15. 8. 1970. Miesto narodenia: a) Sfax, Tunisko; b) Sereka, bývalá Juhoslávia. Štátna príslušnosť: Tunisko. Číslo cestovného pasu: a) K989895 (tuniský pas vydaný 26. 7. 1995 v Janove, Taliansko, ktorého platnosť sa skončila 25. 7. 2000). Ďalšie informácie: Dátum narodenia: 15. 8. 1970 a miesto narodenia: Sereka, bývalá Juhoslávia pre aliasy Ben Narvan Abdel Aziz a Abdel Aziz Ben Narvan. Dátum zaradenia do zoznamu podľa článku 2a ods. 4 písm. b): 25. 6. 2003.“
                        sa nahrádza takto:
                        „Khalil Ben Ahmed Ben Mohamed Jarraya (pôvodný prepis:   ) [spoľahlivý alias: a) Khalil Yarraya; b) Ben Narvan Abdel Aziz (dátum narodenia: 15. 8. 1970; miesto narodenia: Sereka, bývalá Juhoslávia); c) Abdel Aziz Ben Narvan (dátum narodenia: 15. 8. 1970; miesto narodenia: Sereka, bývalá Juhoslávia); málo spoľahlivý alias: a) Amro; b) Omar; c) Amrou; d) Amr]. Dátum narodenia: 8. 2. 1969. Miesto narodenia: Sfax, Tunisko. Štátna príslušnosť: Tunisko. Číslo cestovného pasu: K989895 (tuniský pas vydaný 26. 7. 1995 v Janove, Taliansko, ktorého platnosť sa skončila 25. 7. 2000). Adresa: Nuoro, Taliansko. Ďalšie informácie: z Talianska do Tuniska deportovaný 24. 2. 2015. Dátum zaradenia do zoznamu podľa článku 7d ods. 2 písm. i): 25. 6. 2003.“

                        3.

                        „Said Ben Abdelhakim Ben Omar Al-Cherif [alias a) Cherif Said, b) Binhamoda Hokri, c) Hcrif Ataf, d) Bin Homoda Chokri, e) Atef Cherif, f) Sherif Ataf, g) Ataf Cherif Said, h) Cherif Said, i) Cherif Said, j) Djallal, k) Youcef, l) Abou Salman, m) Said Tmimi]. Adresa: Corso Lodi 59, Miláno, Taliansko. Dátum narodenia: a) 25. 1. 1970, b) 25. 1. 1971, c) 12. 12. 1973. Miesto narodenia: a) Menzel Temime, Tunisko; b) Tunisko; c) Sosa, Tunisko; d) Solisse, Tunisko; e) Tunis, Tunisko; f) Alžírsko; g) Aras, Alžírsko. Štátna príslušnosť: Tunisko. Číslo cestovného pasu: M307968 (tuniský pas vydaný 8. 9. 2001, ktorého platnosť sa skončila 7. 9. 2006). Ďalšie informácie: meno matky je Radhiyah Makki. Dátum zaradenia do zoznamu podľa článku 2a ods. 4 písm. b): 12. 11. 2003.“
                        sa nahrádza takto:
                        „Said Ben Abdelhakim Ben Omar Al-Cherif (pôvodný prepis:   ) [spoľahlivý alias: a) Cherif Said (dátum narodenia: 25. 1. 1970; miesto narodenia: Tunisko). b) Binhamoda Hokri (dátum narodenia: 25. 1. 1970; miesto narodenia: Sosa, Tunisko); c) Hcrif Ataf (dátum narodenia: 25. 1. 1971; miesto narodenia: Solisse, Tunisko); d) Bin Homoda Chokri (dátum narodenia: 25. 1. 1970; miesto narodenia: Tunis, Tunisko); e) Atef Cherif (dátum narodenia: 12. 12. 1973; miesto narodenia: Alžírsko); f) Sherif Ataf (dátum narodenia: 12. 12. 1973; miesto narodenia: Aras, Alžírsko); g) Ataf Cherif Said (dátum narodenia: 12. 12. 1973; miesto narodenia: Tunis, Tunisko); h) Cherif Said (dátum narodenia: 25. 1. 1970; miesto narodenia: Tunis, Tunisko); i) Cherif Said (dátum narodenia: 12. 12. 1973; miesto narodenia: Alžírsko); málo spoľahlivý alias: a) Djallal; b) Youcef; c) Abou Salman; d) Said Tmimi]. Dátum narodenia: 25. 1. 1970. Miesto narodenia: Manzil Tmim, Tunisko. Štátna príslušnosť: Tunisko. Číslo cestovného pasu: M307968 (tuniský pas vydaný 8. 9. 2001, jeho platnosť sa skončila 7. 9. 2006). Adresa: Corso Lodi 59, Miláno, Taliansko. Ďalšie informácie: a) meno matky je Radhiyah Makki; b) z Talianska do Tuniska deportovaný 27. 11. 2013. Dátum zaradenia do zoznamu podľa článku 7d ods. 2 písm. i): 12. 11. 2003.“

                        4.

                        „Imed Ben Mekki Zarkaoui [alias a) Dour Nadre, b) Dour Nadre, c) Daour Nadre, d) Imad ben al-Mekki ben al-Akhdar al-Zarkaoui, f) Zarga, g) Nadra]. Adresa: 41-45, Rue Estienne d’Orves, Pré Saint Gervais, Francúzsko. Dátum narodenia: a) 15. 1. 1973, b) 15. 1. 1974, c) 31. 3. 1975. Miesto narodenia: a) Tunis, Tunisko; b) Maroko; c) Alžírsko. Štátna príslušnosť: Tunisko. Číslo cestovného pasu: M174950 (tuniský cestovný pas vydaný 27. 4. 1999, jeho platnosť sa skončila 26. 4. 2004). Ďalšie informácie: meno matky je Zina al-Zarkaoui. Dátum zaradenia do zoznamu podľa článku 2a ods. 4 písm. b): 12. 11. 2003.“
                        sa nahrádza takto:
                        „Imed Ben Mekki Zarkaoui (pôvodný prepis:   ) [spoľahlivý alias: a) Dour Nadre; b) Dour Nadre; c) Daour Nadre; d) Imad ben al-Mekki ben al-Akhdar al-Zarkaoui (predtým uvedený pod týmto menom); málo spoľahlivý alias: a) Zarga; b) Nadra]. Dátum narodenia: a) 15. 1. 1973; b) 15. 1. 1974; c) 31. 3. 1975. Miesto narodenia: a) Tunis, Tunisko; b) Maroko; c) Alžírsko. Štátna príslušnosť: Tunisko. Číslo cestovného pasu: M174950 (tuniský pas vydaný 27. 4. 1999, jeho platnosť sa skončila 26. 4. 2004). Adresa: 41-45, Rue Estienne d’Orves, Pré Saint Gervais, Francúzsko. Ďalšie informácie: meno matky je Zina al-Zarkaoui. Dátum zaradenia do zoznamu podľa článku 7d ods. 2 písm. i): 12. 11. 2003.“

                        5.

                        „Kamal Ben Maoeldi Ben Hassan Al-Hamraoui [alias a) Hamroui Kamel ben Mouldi, b) Hamraoui Kamel, c) Kamel, d) Kimo]. Adresa: a) Via Bertesi 27, Cremona, Taliansko, b) Via Plebiscito 3, Cremona, Taliansko. Dátum narodenia: a) 21. 10. 1977, b) 21. 11. 1977. Miesto narodenia: a) Beja, Tunisko; b) Maroko; c) Tunisko. Štátna príslušnosť: Tunisko. Číslo cestovného pasu: P229856 (tuniský pas vydaný 1. 11. 2002, ktorého platnosť sa skončila 31. 10. 2007). Ďalšie informácie: a) meno matky je Khamisah al-Kathiri; b) bolo vydané rozhodnutie o jeho vyhostení, ktoré 17. 4. 2007 Európsky súd pre ľudské práva zrušil; c) opätovne zatknutý v Taliansku 20. mája 2008; d) má zakázaný vstup do schengenského priestoru. Dátum zaradenia do zoznamu podľa článku 2a ods. 4 písm. b): 12. 11. 2003.“
                        sa nahrádza takto:
                        „Kamal Ben Maoeldi Ben Hassan Al-Hamraoui (pôvodný prepis:    ) [spoľahlivý alias: a) Hamroui Kamel ben Mouldi; b) Hamraoui Kamel; málo spoľahlivý alias: a) Kamel; b) Kimo]. Dátum narodenia: a) 21. 10. 1977; b) 21. 11. 1977. Miesto narodenia: a) Beja, Tunisko; b) Maroko; c) Tunisko. Štátna príslušnosť: Tunisko. Číslo cestovného pasu: P229856 (tuniský pas vydaný 1. 11. 2002, jeho platnosť sa skončila 31. 10. 2007). Adresa: a) Via Bertesi 27, Cremona, Taliansko; b) Via Plebiscito 3, Cremona, Taliansko. Ďalšie informácie: a) meno matky je Khamisah al-Kathiri; b) z Talianska do Tuniska deportovaný 6. 5. 2015. Dátum zaradenia do zoznamu podľa článku 7d ods. 2 písm. i): 12. 11. 2003.“

                        6.

                        „Hamadi Ben Abdul Azis Ben Ali Bouyehia [alias a) Gamel Mohamed, b) Abd el Wanis Abd Gawwad Abd el Latif Bahaa, c) Mahmoud Hamid]. Adresa: Corso XXII Marzo 39, Miláno, Taliansko. Dátum narodenia: a) 29. 5. 1966 b) 25. 5. 1966 (Gamel Mohamed), c) 9. 5. 1986 (Abd el Wanis Abd Gawwad Abd el Latif Bahaa). Miesto narodenia: a) Tunis, Tunisko, b) Maroko (Gamel Mohamed), c) Egypt (Abd el Wanis Abd Gawwad Abd el Latif Bahaa). Štátna príslušnosť: Tunisko. Číslo cestovného pasu: L723315 (tuniský pas vydaný 5. 5. 1998, ktorého platnosť sa skončila 4. 5. 2003). Ďalšie informácie: vo väzení v Taliansku do 28. júla 2011. Dátum zaradenia do zoznamu podľa článku 2a ods. 4 písm. b): 12. 11. 2003.“
                        sa nahrádza takto:
                        „Hamadi Ben Abdul Azis Ben Ali Bouyehia (pôvodný prepis:   ) [spoľahlivý alias: a) Gamel Mohamed (dátum narodenia: 25. 5. 1966; miesto narodenia: Maroko); b) Abd el Wanis Abd Gawwad Abd el Latif Bahaa (dátum narodenia: 9. 5. 1986; miesto narodenia: Egypt); c) Mahmoud Hamid]. Dátum narodenia: 29. 5. 1966. Miesto narodenia: Tunis, Tunisko. Štátna príslušnosť: Tunisko. Číslo cestovného pasu: L723315 (tuniský pas vydaný 5. 5. 1998, jeho platnosť sa skončila 4. 5. 2003). Adresa: Corso XXII Marzo 39, Miláno, Taliansko. Ďalšie informácie: vo väzení v Taliansku do 6. 2. 2026. Dátum zaradenia do zoznamu podľa článku 7d ods. 2 písm. i): 12. 11. 2003.“

                        7.

                        „Noureddine Ben Ali Ben Belkassem Al-Drissi [alias a) Drissi Noureddine, b) Abou Ali, c) Faycal]. Adresa: Via Plebiscito 3, Cremona, Taliansko. Dátum narodenia: 30. 4. 1964. Miesto narodenia: Tunis, Tunisko. Štátna príslušnosť: Tunisko. Číslo cestovného pasu: L851940 (tuniský pas vydaný 9. 9. 1998, ktorého platnosť sa skončila 8. 9. 2003). Ďalšie informácie: a) pod administratívnym kontrolným opatrením v Taliansku do 5. mája 2010; b) má zakázaný vstup do schengenského priestoru; c) meno matky je Khadijah al-Drissi. Dátum zaradenia do zoznamu podľa článku 2a ods. 4 písm. b): 12. 11. 2003.“
                        sa nahrádza takto:
                        „Noureddine Ben Ali Ben Belkassem Al-Drissi (pôvodný prepis:   ) [spoľahlivý alias: a) Drissi Noureddine; málo spoľahlivý alias: a) Abou Ali; b) Faycal]. Dátum narodenia: 30. 4. 1964. Miesto narodenia: Tunis, Tunisko. Štátna príslušnosť: Tunisko. Číslo cestovného pasu: L851940 (tuniský pas vydaný 9. 9. 1998, jeho platnosť sa skončila 8. 9. 2003). Adresa: Via Plebiscito 3, Cremona, Taliansko. Ďalšie informácie: a) meno matky je Khadijah al-Drissi; b) z Talianska do Tuniska deportovaný 10. 2. 2013. Dátum zaradenia do zoznamu podľa článku 7d ods. 2 písm. i): 12. 11. 2003.“

                        8.

                        „Azzam Abdullah Zureik Al-Maulid Al-Subhi [alias a) Mansur al-Harbi; b) Azzam al-Subhi; c) Azam Abdallah Razeeq al Mouled Alsbhua; d) Abu Muslem al-Maky; e) Abu Suliman al-Harbi; f) Abu Abdalla al-Harbi; g) Azam A.R. Alsbhua]. Dátum narodenia: 12. 4. 1976. Miesto narodenia: Al Baraka, Saudská Arábia. Štátna príslušnosť: Saudská Arábia. Číslo cestovného pasu: C389664 (saudskoarabský pas vydaný 15. 9. 2000, ktorého platnosť sa skončila 15. 9. 2005). Ďalšie informácie: a) opis osoby: farba očí: čierna; farba vlasov: čierna; farba pleti: čierna; b) hovorí arabsky; c) meno otca je Abdullah Razeeq al Mouled al Sbhua; d) fotografia je zaradená do osobitného oznámenia Bezpečnostnej rady OSN – INTERPOLU. Dátum zaradenia do zoznamu podľa článku 2a ods. 4 písm. b): 23. 9. 2014. “
                        sa nahrádza takto:
                        „Azzam Abdullah Zureik Al-Maulid Al-Subhi [spoľahlivý alias: a) Mansur al-Harbi; b) Azzam al-Subhi; c) Azam Abdallah Razeeq al Mouled Alsbhua; d) Abu Muslem al-Maky; e) Abu Suliman al-Harbi; f) Abu Abdalla al-Harbi; g) Azam A.R. Alsbhua]. Dátum narodenia: 12. 4. 1976. Miesto narodenia: Al Baraka, Saudská Arábia. Štátna príslušnosť: Saudská Arábia. Číslo cestovného pasu C389664 (saudskoarabský cestovný pas vydaný 15. 9. 2000). Národné identifikačné číslo: 1024026187. Ďalšie informácie: a) meno otca je Abdullah Razeeq al Mouled al Sbhua; b) opis osoby: farba očí: čierna; farba vlasov: čierna; farba pleti: čierna; c) hovorí arabsky; d) fotografia je zaradená do osobitného oznámenia Bezpečnostnej rady OSN – INTERPOLU. Dátum zaradenia do zoznamu podľa článku 7d ods. 2 písm. i): 23. 9. 2014.“

                        9.

                        „Ibrahim Suleiman Hamad Al-Hablain [alias a) Barahim Suliman H. al Hblian; b) Abu Jabal; c) Abu-Jabal]. Funkcia: expert na výbušniny a pracuje pre Abdallah Azzam Brigades (AAB). Dátum narodenia: 17. 12. 1984. Miesto narodenia: Buraidah, Saudská Arábia. Štátna príslušnosť: Saudská Arábia. Číslo cestovného pasu: F800691 (saudskoarabský cestovný pas). Ďalšie informácie: a) opis osoby: farba očí: čierna; farba vlasov: čierna; farba pleti: olivová; b) hovorí arabsky; c) fotografia je zaradená do osobitného oznámenia Bezpečnostnej rady OSN – INTERPOLU. Dátum zaradenia do zoznamu podľa článku 2a ods. 4 písm. b): 23. 9. 2014.“
                        sa nahrádza takto:
                        „Ibrahim Suleiman Hamad Al-Hablain [spoľahlivý alias: a) Barahim Suliman H. al Hblian; málo spoľahlivý alias: a) Abu Jabal; b) Abu-Jabal]. Dátum narodenia: 17. 12. 1984. Miesto narodenia: Buraidah, Saudská Arábia. Štátna príslušnosť: Saudská Arábia. Číslo cestovného pasu: F800691 (saudskoarabský cestovný pas). Národné identifikačné číslo: 1047503170. Ďalšie informácie: a) opis osoby: farba očí: čierna; farba vlasov: čierna; farba pleti: olivová; b) hovorí arabsky; c) fotografia je zaradená do osobitného oznámenia Bezpečnostnej rady OSN – INTERPOLU. Dátum zaradenia do zoznamu podľa článku 7d ods. 2 písm. i): 23. 9. 2014.“

                        10.

                        „Tarad Mohammad Aljarba [alias a) Tarad Aljarba, b) Abu-Muhammad al-Shimali]; Dátum narodenia: 20. 11. 1979; Miesto narodenia: Irak; Štátna príslušnosť: Saudská Arábia. Číslo cestovného pasu: E704088 (saudskoarabský pas vydaný 26. 8. 2003, ktorého platnosť sa skončila 2. 7. 2008). Dátum zaradenia do zoznamu podľa článku 7d ods. 2 písm. i): 29. 9. 2015.“
                        sa nahrádza takto:
                        „Tarad Mohammad Alnori Alfares Aljarba [spoľahlivý alias: Tarad Aljarba; málo spoľahlivý alias: Abu-Muhammad al-Shimali]. Dátum narodenia: 20. 11. 1979. Miesto narodenia: Irak. Štátna príslušnosť: Saudská Arábia. Číslo cestovného pasu: E704088 (vydaný 26. 8. 2003, jeho platnosť sa skončila 2. 7. 2008). Národné identifikačné číslo: 1121628414. Dátum zaradenia do zoznamu podľa článku 7d ods. 2 písm. i): 29. 9. 2015.“

                  Pod nadpisom „Právnické osoby, skupiny a subjekty“ sa menia identifikačné údaje pre tento záznam:

               „Humanitárna organizácia Wafa [alias a) Al Wafa, b) organizácia Al Wafa, c) Wafa Al-Igatha Al-Islamia]. Adresa: a) Jordan house No 125, Street 54, Phase II. Hayatabad, Péšávar, Pakistan (v čase zostavovania zoznamu); b) Saudská Arábia (v čase zostavovania zoznamu); c) Kuvajt (v čase zostavovania zoznamu); d) Spojené arabské emiráty (v čase zostavovania zoznamu); e) Afganistan (v čase zostavovania zoznamu). Ďalšie informácie: ústredie bolo v roku 2001 v Kandaháre, Afganistan. Dátum zaradenia do zoznamu podľa článku 2a ods. 4 písm. b): 6. 10. 2001.“

            sa nahrádza takto:

               „Humanitárna organizácia Wafa [alias: a) Al Wafa; b) organizácia Al Wafa; c) Wafa Al-Igatha Al-Islamia]. Adresa: a) Jordan house No 125, Street 54, Phase II. Hayatabad, Péšávar, Pakistan (v čase zostavovania zoznamu); b) Kuvajt (v čase zostavovania zoznamu); c) Spojené arabské emiráty (v čase zostavovania zoznamu); d) Afganistan (v čase zostavovania zoznamu). Ďalšie informácie: v roku 2001 bolo ústredie v Kandaháre, Afganistan. Dátum zaradenia do zoznamu podľa článku 7e písm. e): 6. 10. 2001.“


title: Vykonávacie nariadenie Rady (EÚ) 2020/1744 z 20. novembra 2020, ktorým sa vykonáva nariadenie (EÚ) 2019/796 o reštriktívnych opatreniach proti kybernetickým útokom ohrozujúcim Úniu alebo jej členské štáty

text:
                  23.11.2020

                  SK

                  Úradný vestník Európskej únie

                  L 393/1

         VYKONÁVACIE NARIADENIE RADY (EÚ) 2020/1744
         z 20. novembra 2020,
         ktorým sa vykonáva nariadenie (EÚ) 2019/796 o reštriktívnych opatreniach proti kybernetickým útokom ohrozujúcim Úniu alebo jej členské štáty
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2019/796 zo 17. mája 2019 o reštriktívnych opatreniach proti kybernetickým útokom ohrozujúcim Úniu alebo jej členské štáty (1), a najmä na jeho článok 13 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 17. mája 2019 prijala nariadenie (EÚ) 2019/796.

                     (2)

                     Rada 30. júla 2020 prijala vykonávacie nariadenie (EÚ) 2020/1125 (2), ktorým sa do zoznamu fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedeného v prílohe I k nariadeniu (EÚ) 2019/796 doplnilo šesť fyzických osôb a tri subjekty alebo orgány.

                     (3)

                     Boli doručené aktualizované informácie týkajúce sa dvoch záznamov fyzických osôb.

                     (4)

                     Nariadenie (EÚ) 2019/796 by sa preto malo zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha I k nariadeniu (EÚ) 2019/796 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 20. novembra 2020

                  Za Radu

                  predseda

               M. ROTH

            (1)  Ú. v. EÚ L 129 I, 17.5.2019, s. 1.

            (2)  Vykonávacie nariadenie Rady (EÚ) 2020/1125 z 30. júla 2020, ktorým sa vykonáva nariadenie (EÚ) 2019/796 o reštriktívnych opatreniach proti kybernetickým útokom ohrozujúcim Úniu alebo jej členské štáty (Ú. v. EÚ L 246, 30.7.2020, s. 4).

            PRÍLOHA
            V prílohe I k nariadeniu (EÚ) 2019/796 sa pod nadpisom „A. Fyzické osoby“ záznamy 1 a 2 nahrádzajú týmito záznamami:

                           Meno a priezvisko

                           Informácie o totožnosti

                           Odôvodnenie

                           Dátum zaradenia do zoznamu

                           „1.

                           GAO Qiang

                           Dátum narodenia: 4. októbra 1983
                           Miesto narodenia: Provincia Shandong, Čína
                           Adresa: Room 1102, Guanfu Mansion, 46 Xinkai Road, Hedong District, Tianjin, Čína
                           Štátna príslušnosť: čínska
                           Pohlavie: muž

                           Gao Qiang je zapojený do série kybernetických útokov „Operation Cloud Hopper“ so závažným vplyvom a s pôvodom mimo Únie, ktorá predstavuje vonkajšiu hrozbu pre Úniu a jej členské štáty, a kybernetických útokov so značnými dôsledkami na tretie štáty.
                           „Operation Cloud Hopper“ bola zacielená na informačné systémy nadnárodných spoločností na šiestich kontinentoch vrátane spoločností nachádzajúcich sa v Únii, a získal sa ňou neoprávnený prístup k citlivým obchodným údajom, čo viedlo k značným hospodárskym stratám.
                           „Operation Cloud Hopper“ uskutočnil aktér, ktorý je verejne označovaný ako „APT10“ („Advanced Persistent Threat 10“) (alias „Red Apollo“, „CVNX“, „Stone Panda“, „MenuPass“ a „Potassium“).
                           Možno konštatovať prepojenie medzi Gaom Qiangom a APT10 vrátane veliacej a kontrolnej infraštruktúry APT10. Gao Qiang bol okrem toho zamestnaný v spoločnosti Huaying Haitai, čo je subjekt označený za poskytovanie podpory a uľahčenie útoku „Operation Cloud Hopper“. Má tiež prepojenie na Zhanga Shilonga, ktorý je označený v súvislosti s útokom „Operation Cloud Hopper“. Gao Qiang má tak prepojenia na subjekt Huaying Haitai a na Zhanga Shilonga.

                           30.7.2020

                           2.

                           ZHANG Shilong

                           Dátum narodenia: 10. septembra 1981
                           Miesto narodenia: Čína
                           Adresa: Hedong, Yuyang Road No 121, Tianjin, Čína
                           Štátna príslušnosť: čínska
                           Pohlavie: muž

                           Zhang Shilong je zapojený do série kybernetických útokov „Operation Cloud Hopper“ so závažným vplyvom a pôvodom mimo Únie, ktorá predstavuje vonkajšiu hrozbu pre Úniu a jej členské štáty, a kybernetických útokov so značnými dôsledkami na tretie štáty.
                           „Operation Cloud Hopper“ bola zacielená na informačné systémy nadnárodných spoločností na šiestich kontinentoch vrátane spoločností nachádzajúcich sa v Únii a získal sa ňou neoprávnený prístup k citlivým obchodným údajom, čo viedlo k značným hospodárskym stratám.
                           „Operation Cloud Hopper“ uskutočnil aktér, ktorý je verejne označovaný ako „APT10“ („Advanced Persistent Threat 10“) (alias „Red Apollo“, „CVNX“, „Stone Panda“, „MenuPass“ a „Potassium“).
                           Možno konštatovať prepojenie medzi Zhangom Shilongom a APT10 vrátane malvéru, ktorý vyvinul a testoval v súvislosti s kybernetickými útokmi, ktoré uskutočnil APT10. Zhang Shilong bol okrem toho zamestnaný v spoločnosti Huaying Haitai, čo je subjekt označený za poskytovanie podpory a uľahčenie útoku „Operation Cloud Hopper“. Má tiež prepojenie na Gaoa Qianga, ktorý je označený v súvislosti s útokom „Operation Cloud Hopper“. Zhang Shilong má tak prepojenia na subjekt Huaying Haitai a na Gaoa Qianga.

                           30.7.2020“


title: Vykonávacie nariadenie Komisie (EÚ) 2020/1738 zo 16. novembra 2020, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Asparago verde di Altedo“ (CHZO)]

text:
                  23.11.2020

                  SK

                  Úradný vestník Európskej únie

                  L 392/8

         VYKONÁVACIE NARIADENIE KOMISIE (EÚ) 2020/1738
         zo 16. novembra 2020,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Asparago verde di Altedo“ (CHZO)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného zemepisného označenia „Asparago verde di Altedo“ zapísaného do registra na základe vykonávacieho nariadenia Komisie (ES) č. 492/2003 (2).

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Asparago verde di Altedo“ (CHZO) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 16. novembra 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Nariadenie Komisie (ES) č. 492/2003 z 18. marca 2003, ktorým sa dopĺňa príloha k nariadeniu (ES) č. 2400/96 o zápise určitých názvov do „Registra chránených označení pôvodu a chránených zemepisných označení“ ustanovených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín (Soprèssa Vicentina, Asparago verde di Altedo, Pêra Rocha do Oeste) (Ú. v. EÚ L 73, 19.3.2003, s. 3).

            (3)  Ú. v. EÚ C 221, 6.7.2020, s. 7.